**Kim Althea Gordon**, nada en Rochester, Nova York, o 28 de abril de 1953, é unha cantante e músico estadounidense coñecida por ser vocalista, compositora, guitarrista e baixista na banda estadounidense de rock alternativo Sonic Youth, disolta en 2011 tras o divorcio de Gordon e Thurston Moore.

Gordon tamén toca na banda Free Kitten con Julie Cafritz (Pussy Galore) e Yoshimi P-We (Boredoms), e colaborou con moitos músicos como Ikue Mori, DJ Olive, William Winant, Lydia Lunch, Alan Licht, Courtney Love e Chris Corsano. No ano 2012, tras a separación de Sonic Youth, Gordon formou Body/Head co seu amigo Bill Nace, publicando o seu álum de estrea, *Coming Apart*, en setembro de 2013.

Biografía
---------

### Primeiros anos

Gordon naceu en Rochester, Nova York o 28 de abril de 1953. O seu pai, Calvin Wayne Gordon, era profesor no departamento de socioloxía da Universidade de Rochester. A súa nai traballou de costureira durante toda a infancia de Kim. Gordon tiña un irmán máis vello, Keller.

Con cinco anos de idade a familia mudouse aos Ánxeles, California, onde o seu pai conseguiu unha cátedra no departamento de socioloxía da Universidade de California, Os Ánxeles, converténdose posteriormente no decano. De nena Gordon foi á University Elementary School, unha escola de primaria progresiva afiliada á UCLA. A familia tamén viviu un ano en Hong Kong durante a súa infancia.

Gordon estudou no University High School ns Ánxeles, e saíu co seu compañeiro de clase Danny Elfman mentres estudaba alí. Despois de graduarse no instituto estudou no Santa Monica College durante dous anos antes de irse á York University de Toronto. Gordon sentiu morriña ao pouco tempo e decidiu regresar aos Ánxeles ao final do ano escolar. "Estaba cada vez menos feliz cando chegou o sombrío inverno de Toronto", escribiu. "Sen os beneficios do sol de California o meu pelo volveuse cada vez máis escuro, e non tiña nin idea de como vestirme para o frío". Gordon decidiu matricularse no Otis College of Art and Design, do que dixo que cambiou a súa vida. Gordon viviu en Culver City e Venice, e traballou nun restaurante indio para pagar a súa matrícula. Tamén traballou brevemente para o comerciante de arte Larry Gagosian. Graduouse no ano 1977 cunha licenciatura en Belas Artes.

Mentres estudaba no Otis College, o irmán Gordon tivo un episodio psicótico no día da súa graduación na Universidade de California en Berkeley, onde conseguira un mestrado en estudos clásicos. Posteriormente diagnosticouselle esquizofrenia paranoide, e durante un tempo viviu nun centro de rehabilitación antes de pasar a ser custodiado polo estado de California. A canción "Schizophrenia", que aparece no cuarto álbum de Sonic Youth, *Sister* (1987), inspirouse parcialmente no seu irmán.

### Sonic Youth e X-Girl

*Artigo principal**:* Sonic Youth.
Despois de graduarse mudouse a Nova York no ano 1980 coa intención de iniciar unha carreira nas artes. Alí fixo traballos relacionados coa arte para gañar algúns cartos, como escribir para a revista *Artforum*, e lanzou un proxecto DIY chamado Design Office, facendo intervencións artísticas lo-fi en apartamentos de amigos. En 1981 foi comisaria dunha exposición na White Columns Gallery na que houbo contribucións de Mike Kelley e Tony Oursler, entre outros. Ao redor de 1981 Gordon comezou a interesarse nas bandas "no-wave", recordando: "Cando cheguei a Nova York ía ao centro a ver bandas tocando música no-wave. Era expresionista e tamén era nihilista. O punk rock dicía, 'Si, estamos destruíndo o rock'. A música no-wave é máis como, 'NON, nos estamos realmente destruíndo o rock'. Era moi disonante. Sinxelamente sentía como, Wow, isto é realmente libre. Podería facelo".

Kim Gordon con Sonic Youth en 1992
En 1981 uniuse á banda de curta vida CKM, con Christine Hahn e Miranda Stanton. A través de Stanton, Gordon coñeceu aos seus futuros compañeiros de banda Lee Ranaldo e Thurston Moore. Nesa época Gordon tiña 27 anos e nunca tocara un instrumento. Cando comezou a saír con Moore os tres formaron Sonic Youth en 1981, orixinalmente co nome "The Arcadians". Originalmente a banda editou os seus dous primeiros álbums, *Confusion is Sex* (1983) e *Bad Moon Rising* (1985) a través de Neutral e Homestead Records, respectiveamente, antes de fichar por SST para publicar *EVOL* (1986) e *Sister* (1987). En 1984, casou con Thurston Moore, tres anos despois de formar Sonic Youth. En outubro de 1988 a banda editou *Daydream Nation* a través do selo Enigma Records.

En 1989 Sonic Youth fichou por DGC Records, unha subsidiaria de Geffen, e publicou *Goo* (1990), que se converteu no primeiro éxito comercial do grupo. Tamén en 1989, Gordon, Sadie May e Lydia Lunch formaron a banda Harry Crews e editaron o álbum *Naked in Garden Hills*. Para promocionar *Goo*, Gordon xirou extensamente con Sonic Youth entre 1990 e 1991, e un documental titulado *1991: The Year Punk Broke* documentou a xira da banda con Nirvana, Babes in Toyland, Dinosaur Jr. Gumball e Mudhoney.

A principios de 1991 Courtney Love, que fora influenciad por Sonic Youth e a escena no wave, pediulle a Gordon producir o primeiro álbum de Hole, *Pretty on the Inside*, editado en 1991. Gordon produciu a gravación coa asistencia de Don Fleming en marzo de 1991, recibindo o traballo a aclamación da crítica. Gordon comentou que nas sesións de gravación Love "era ou encantadora e simpática ou lle berraba á banda" pero que era "unha moi boa cantante, animadora e líder". En 1992 Gordon publicou un sinxelo, "Electric Pen", con Mirror/Dash, un proxecto de curta vida que formou con Moore.

Gordon cofundou en 1993 nos Ánxeles, xunto con Daisy von Furth, unha compañía de roupa de rúa de muller chamada X-Girl. A empresa foi un derivado de X-Large, unha compañía de roupa para homes cofundada por Michael Diamond dos Beastie Boys. A primeira tenda de X-Girl abriu nos Ánxeles en 1994. A actriz Chloë Sevigny foi modelo para varias pezas da colección da compañía. Tamén en 1993 Gordon formou o proxecto musical Free Kitten con Julia Cafritz. O 1 de xullo de 1994 naceu a filla de Gordon e Thurston Moore, Coco Hayley Gordon Moore.

### Música, arte e interpretación

Free Kitten con Kim Gordon, Julie Cafritz, Yoshimi P-We e Mark Ibold
Free Kitten publicou o seu álbum de estrea, *Nice Ass*, en 1995, seguido por *Sentimental Education* en 1997, ámbolos dous editados a través do selo independente Kill Rock Stars. En 1996 Gordon codirixiu o vídeo de The Breeders "Cannonball", xunto a Spike Jonze, e estivo tamén involucrada nunha exposición titulada *Baby Generation* na galería Parco de Toquio. A mostra de Gordon *Kim's Bedroom* foi exposta no MU nos Países Baixos, ande incluía debuxos e pinturas xunto con música ao vivo e convidados especiais.

Como parte de Sonic Youth, Gordon publicou varios álbums entre mediados e finais dos anos 90, incluíndo *Experimental Jet Set, Trash and No Star* (1994), *Washing Machine* (1995), e *A Thousand Leaves* (1998), todos a través de DGC Records. Posteriormente editaron *NYC Ghosts & Flowers* en 2000, e *Murray Street* en 2002. En 1999, tras vender a súa participación en X-Girl, Gordon mudouse con Moore a Northampton, Massachusetts, para criar á súa filla. Ao redor do ano 2002, Gordon comezou a traballar con The Supreme Indifference, unha colaboración musical con Gordon, Jim O'Rourke e Alan Licht. A banda aparece no recompilatorio de 2002 *Fields and Streams*, aínda que a súa contribución foi considerada "molesta" e o proxecto "autocomplacente" polo crítico Adrian Begrand de *PopMatters*.

No ano 2003 Gordon foi presentada na Bienal de Gotemburgo e exhibiu *Club In The Shadow*, unha instalación en colaboración coa artista Jutta Koether, na Kenny Schachter's Contemporary Gallery de Nova York. En 2005 presentou outra colaboración con Koether para a exposición *Her Noise* en Londres, titulada "Reverse Karaoke". No mesmo ano publicouse un libro de arte titulado *Kim Gordon Chronicles Vol. 1* con fotografías de Gordon feitas ao longo da súa vida. O ano seguinte lanzouse *Kim Gordon Chronicles Vol. 2* cos seus debuxos, collages, e pinturas.

A comezos de 2005 Gordon comezou a realizar papeis secundarios en películas, sendo a súa primeira aparición como unha executiva discográfica no filme de Gus Van Sant *Last Days*. Despois tivo un pequeno papel interpretando unha exportadora téxtil no filme de suspense francés de 2007 *Boarding Gate*, e tamén actuou no filme de Todd Haynes *I'm Not There* (2007), inspirado na vida de Bob Dylan. O mesmo ano interpretou a un músico de rúa no último episodio da sesta tempada da serie de televisión *Gilmore Girls*, xunto co seu marido Moore e a súa filla Coco, interpretando a canción "What a Waste" do álbum *Rather Ripped*.

En setembro de 2008 Gordon lanzou unha colección de moda de edición limitada chamada Mirror/Dash (que tamén era o nome dun proxecto musical paralelo que creara con Moore), inspirada por Françoise Hardy e baseada na idea de que "hai necesidade de roupa para as nais *cool*".

### Disolución de Sonic Youth

Gordon con Sonic Youth en 2009
Sonic Youth publicou o seu derradeiro álbum de estudio, *The Eternal*, en 2009. O xornalista da revista *Rolling Stone* Will Hermes dixo do álbum: "É divertido pensar que o ferozmente auténtico Sonic Youth foi un grupo importante durante case 20 anos. *The Eternal* marca o seu regreso literal ao indie rock - e iso non é unha gran alegría, xa que sempre fixeron o que quixeron. A ironía é que *The Eternal* podería ser o seu disco máis conciso". Ese mesmo ano Gordon, xunto co resto de Sonic Youth, fixo unha aparición na serie *Gossip Girl* e interpretou unha versión acústica da canción "Starpower".

O 14 de outubro do 2011 Kim Gordon e Thurston Moore anunciaban a súa separación despois de 27 anos de matrimonio a través de Matador. O mes seguinte Lee Ranaldo revelou que Sonic Youth se disolvera formalmente, poñendo fin a unha carreira de 30 anos. Nunha entrevista á revista *Elle* no ano 2013 confirmou que os motivos da separación foron que Moore a estaba enganando cunha muller próxima ao contorno de Sonic Youth, pero sen desvelar a súa identidade. Na mesma entrevista tamén revelou que fora diagnosticada dun "ductal carcinoma in situ", un tipo non invasivo de cancro de mama. O cancro foi tratado con éxito con cirurxía.

### Body/Head e outros proxectos

Con Body/Head en 2018
Tras o anuncio do hiato de Sonic Youth Gordon comezou a xirar con Ikue Mori, batería xaponesa da banda de finais dos 70 DNA. Gordon xa tocara con ela anteriormente en eventos como o NoFunFest en 2004. O dúo completou unha xira por Europa a mediados de 2012 e Gordon explicou durante unha entrevista: "Dalgunha maneira queres perderde e esperas que a audiencia se perda contigo ... Podes sentir se escoitan, podes sentir se hai algunha conexión". Xunto con Bill Nace, Gordon e Mori foron escollidas para tocar no evento All Tomorrow's Parties comisionado por Deerhunter en xuño de 2013. Ao redor de 2012 Gordon formou un proxecto noise con Nace, chamado Body/Head, e a banda publicou o sinxelo "The Eyes, The Mouth" ese ano 2012 a través do selo belga Ultra Eczema. O álbum de estrea do dúo, *Coming Apart*, foi editado o 10 de setembro de 2013 a través de Matador Records e a banda completou unha xira polos Estados Unidos no outono dese ano.

Gordon tamén se mergullou na produción de arte ao sentir que a música deixara de lado a súa carreira como artista visual. Realizou varias exposicións en 2013, incluída "The Show Is Over" na Gagosian Gallery de Londres, e o estudio "Design Office with Kim Gordon-Since 1980", en White Columns, Nova York, este último a continuación dun proxecto que iniciara en 1980.

Outras actividades
------------------

Gordon é unha establecida artista visual e comisaria, e o seu traballo foi exposto ao longo dos Estados Unidos, o Xapón e Europa. Kim graduouse no Otis College of Art & Design nos Ánxeles. A comezos dos anos 80 Gordon escribiu para a revista de arte contemporánea *Artforum* e traballou en varias galería de arte do Soho. Foi comisaria dunha exposición na galería White Columns en 1982 que tiña contribucións de Mike Kelley e Tony Oursler entre outros.

En 1996 Gordon participou nunha mostra titulada *Baby Generation* na galería Parco de Toquio. A súa exposición *Kim's Bedroom* mostrouse no MU dos Países Baixos, e incluía debuxos e pinturas xunto con música ao vivo e convidados especiais. Un libro e CD en edición limitada da exposición foi publicado por Purple Books.

En 2003 Gordon apareceu na Gothenburg Biennale e mostrou *Club In The Shadow*, unha colaboración co artista Jutta Koether, na Kenny Schachter's Contemporary Gallery de Nova York. No 2005 presentou outra colaboración con Koether para a exposición *Her Noise* en Londres. Ese mesmo ano publicouse o o libro artístico *Kim Gordon Chronicles Vol. 1* que conta con fotografías de Gordon ao longo da súa vida. No ano seguinte editouse *Kim Gordon Chronicles Vol. 2* cos seus debuxos, collages e pinturas.

Discografía
-----------

### Solitario

| Álbum | Ano | Selo | Notas |
| --- | --- | --- | --- |
| *No Home Record*  | 2019 | Matador Records |  |
| *At Issue* | 2022 | Alara Music | con Loren Connors |
| *The Collective* | 2024 | Matador Records |  |

Notas
-----

1. ↑  George-Warren & Romanowski 2005, p. 912
2. ↑  Gordon 2015, p. 15
3. 1 2 3 4 5 6  Halberstadt, Alex (2013-05-27). "Next Stage" (en inglés). ISSN 0028-792X. Consultado o 2019-12-06.
4. ↑  "Wayne C. Gordon". *web.archive.org*. 2013-09-21. Archived from the original on 21 de setembro de 2013. Consultado o 2019-12-06.
5. ↑  Coscarelli, Joe (2015-02-18). "Kim Gordon, Sonic Youth’s Antifrontwoman, on the Band and Breakups". *The New York Times* (en inglés). ISSN 0362-4331. Consultado o 2019-12-10.
6. ↑  Friedman, Ann (2015-02-05). "Even Kim Gordon Doesn't Have It All". *The New Republic*. ISSN 0028-6583. Consultado o 2019-12-10.
7. ↑  "Sonic Youth Time Takes Its Crazy Toll". *exclaim.ca* (en inglés). Consultado o 2019-12-10.
8. ↑  Gordon 2015, pp. 72-73
9. 1 2 3  Gordon 2015, p. 73
10. ↑  Gaar 2002, p. 370
11. ↑  Brooks, Katherine (2013-09-03). "Kim Gordon Talks New Album, Art School, Twitter And More". *HuffPost* (en inglés). Consultado o 2019-12-14.
12. 1 2 3 4 5 6  "New York Times Style Magazine: Kim Gordon Wanted to Be a Visual Artist. Then She Got ‘Sidetracked.’". *Otis College of Art and Design* (en inglés). Consultado o 2019-12-14.
13. ↑  Molon 2007, p. 15
14. 1 2 3 4 5 6  elle.com - Kim Gordon sounds off *(en* *inglés)**(en inglés)**(en inglés)*
15. ↑  Ratliff, Ben (2013-09-06). "A Lasting Experiment With Music". *The New York Times* (en inglés). ISSN 0362-4331. Consultado o 2019-12-15.
16. ↑  Nagy, Evie; Nagy, Evie (2011-10-15). "Sonic Youth's Kim Gordon and Thurston Moore Announce Split". *Rolling Stone* (en inglés). Consultado o 2019-12-15.
17. ↑  Robins 2008, pp. 258-260
18. ↑  Foege 1994, p. 266
19. ↑  Yarm 2011, pp. 297-299
20. ↑  Browne 2009, p. 272
21. 1 2  Foege 1994, p. 306
22. ↑  "Kim Gordon rocks a male music world". *The Age*. 1995-12-20. Consultado o 2019-12-20.
23. ↑  France, Kim (1994-05-30). *The beauty of the Beastie*. *New York Magazine* (en inglés). ISSN 0028-7369.
24. ↑  "PAPERMAG: Arts and Style - An Oral History of X-Girl". *web.archive.org*. 2013-05-19. Archived from the original on 19 de maio de 2013. Consultado o 2019-12-20.
25. ↑  Johnson, Rebecca. "The X-Girl Factor: How the Cult ’90s Label Set the Standard for Skater-Girl Style". *Vogue* (en inglés). Consultado o 2019-12-20.
26. ↑  Blush 2016, p. 362
27. ↑  Fricke, David; Fricke, David (1994-09-22). "The Rolling Stone Interview: Sonic Youth's Thurston Moore". *Rolling Stone* (en inglés). Consultado o 2019-12-20.
28. ↑  Christgau 2000, p. 109
29. ↑  Mayshark 2007, p. 138
30. ↑  "mu | exhibitions | past | kim's bedroom | english". *web.archive.org*. 2007-06-25. Archived from the original on 25 de xuño de 2007. Consultado o 2019-12-20.
31. ↑  Butir, L.M. (2002). "Bogdanov-Berezovsky, Valerian Mikhaylovich (opera)". Oxford University Press.
32. 1 2  "Various Artists: Fields and Streams". *PopMatters* (en inglés). 2002-07-11. Consultado o 2019-12-20.
33. ↑  Molon 2007, pp. 138, 271
34. ↑  Jones & Heathfield 2012, p. 307
35. ↑  *Kim Gordon Chronicles Vol.1 ARTBOOK | D.A.P. 2005 Catalog Nieves Books Exhibition Catalogues 9783905714012*.
36. ↑  "Nieves Books · Kim Gordon". *www.nieves.ch*. Consultado o 2019-12-20.
37. ↑  Perez, Rodrigo. "Sonic Youth Revisit Their Friend Kurt Cobain In 'Last Days'". *MTV News* (en inglés). Consultado o 2019-12-20.
38. ↑  Levy, Shawn; Oregonian, The (2008-04-04). "Review: "Boarding Gate" a Portal to Nowhere". *oregonlive* (en inglés). Consultado o 2019-12-20.
39. ↑  Scott, A. O. (2007-11-21). "I’m Not There - Movies - Review". *The New York Times* (en inglés). ISSN 0362-4331. Consultado o 2019-12-20.
40. ↑  "Sonic Youth Gigs With Gilmore Girls". *Billboard*. Consultado o 2019-12-20.
41. ↑  "Sonic Youth's Kim Gordon launches clothing line | NME". *NME Music News, Reviews, Videos, Galleries, Tickets and Blogs | NME.COM* (en inglés). 2008-09-22. Consultado o 2019-12-20.
42. ↑  Weglarz & Pedelty 2016, p. 158
43. ↑  Hermes, Will; Hermes, Will (2009-05-26). "The Eternal". *Rolling Stone* (en inglés). Consultado o 2019-12-20.
44. ↑  Vineyard, Jennifer. "Kim Gordon Just Couldn’t Keep Up With Gossip Girl". *Vulture* (en inglés). Consultado o 2019-12-20.
45. ↑  "*Spin* - Kim Gordon and Thurston Moore Announce Split". Arquivado dende o orixinal o 06 de abril de 2013. Consultado o 17 de outubro de 2011.
46. ↑  Perpetua, Matthew; Perpetua, Matthew (2011-11-28). "Sonic Youth's Lee Ranaldo 'Optimistic' About Band's Future". *Rolling Stone* (en inglés). Consultado o 2019-12-31.
47. ↑  Michaels, Sean (2013-04-23). "Kim Gordon reveals why she split from Thurston Moore". *The Guardian* (en inglés). ISSN 0261-3077. Consultado o 2019-12-31.
48. ↑  "SONICYOUTH.COM DISCOGRAPHY - ALBUM: SYR 4: GOODBYE 20TH CENTURY". *www.sonicyouth.com*. Consultado o 2019-12-31.
49. ↑  "Ikue Mori & Kim Gordon w/ The Sweet Ride (NoFunFest 2004)". Consultado o 2019-12-31.
50. ↑  "A gig to remember: Kim Gordon and Ikue Mori live in Belgrade | BTURN" (en inglés). Consultado o 2019-12-31.
51. ↑  "ATP curated by Deerhunter - All Tomorrow's Parties". *web.archive.org*. 2015-08-17. Archived from the original on 17 de agosto de 2015. Consultado o 2019-12-31.
52. ↑  "Kim Gordon's Body/Head Announce European Tour". *Pitchfork* (en inglés). Consultado o 2019-12-31.
53. ↑  "Stream the Debut Album From Kim Gordon's Band Body/Head Via Pitchfork Advance". *Pitchfork* (en inglés). Consultado o 2019-12-31.
54. ↑  Electra (ed.). "Reverse Karaoke". Consultado o 10 de novembro de 2014.
55. ↑  Artbook (ed.). "Kim Gordon: Chronicles Vol.1". Consultado o 10 de novembro de 2014.
56. ↑  Nieves (ed.). "Chronicles Vol.2 Kim Gordon (Northampton, USA)". Consultado o 10 de novembro de 2014.

Bibliografía
------------

* Blush, Steve (2016). *New York Rock: From the Rise of The Velvet Underground to the Fall of CBGB*. New York: Macmillan. ISBN 978-1-250-08361-6.
* Browne, David (2009). *Goodbye 20th Century: A Biography of Sonic Youth*. Cambridge, Massachusetts: Da Capo Press. ISBN 0-306-81515-X.
* Foege, Alex (1994). *Confusion Is Next: The Sonic Youth Story*. New York: Macmillan. ISBN 978-0-312-11369-8.
* Gaar, Gillian G. (2002). *She's a Rebel:The History of Women in Rock & Roll*. New York: Seal Press. ISBN 978-1-58005-078-4.
* George-Warren, Holly; Romanowski, Patricia, eds. (2005). "Sonic Youth". *The Rolling Stone Encyclopedia of Rock & Roll*. New York City: Fireside. ISBN 978-0-7432-9201-6.
* Gordon, Kim (2015). *Girl in a Band: A Memoir*. Dey Street Books. ISBN 978-0-062-29590-3.
* Molon, Dominic (2007). *Sympathy for the Devil: Art and Rock and Roll Since 1967*. New Haven, Connecticut: Yale University Press. ISBN 978-0-300-13426-1.
* Robins, Wayne (2008). *A Brief History of Rock, Off the Record*. New York: Routeledge. ISBN 978-0-415-97472-1.
* Yarm, Mark (2011). *Everybody Loves Our Town: An Oral History of Grunge*. New York: Three Rivers Press. ISBN 978-0-307-46444-6.

| * v
* c
* e
Sonic Youth |
| --- |
| 
* **Kim Gordon**
* **Thurston Moore**
* **Lee Ranaldo**
* **Steve Shelley**
* **Mark Ibold**

* Jim Sclavunos
* Richard Edson
* Bob Bert
* Jim O'Rourke
* Anne DeMarinis

 |
| Álbums de estudio | 
* *Confusion Is Sex*
* *Bad Moon Rising*
* *EVOL*
* *Sister*
* *Daydream Nation*
* *Goo*
* *Dirty*
* *Experimental Jet Set, Trash and No Star*
* *Washing Machine*
* *A Thousand Leaves*
* *NYC Ghosts & Flowers*
* *Murray Street*
* *Sonic Nurse*
* *Rather Ripped*
* *The Eternal*

 |
| EPs | 
* *Sonic Youth*
* *Kill Yr Idols*
* *Master-Dik*
* *4 Tunna Brix*
* *Whores Moaning*
* *TV Shit*
* *Silver Session for Jason Knuth*
* *In the Fishtank 9*

 |
| Álums ao vivo | 
* *Sonic Death*
* *Walls Have Ears*
* *Hold That Tiger*
* *Live at the Continental Club*
* *Smart Bar Chicago 1985*

 |
| Recompilatorios | 
* *Made in USA*
* *Screaming Fields of Sonic Love*
* *The Destroyed Room: B-sides and Rarities*
* *Hits Are for Squares*

 |
| Coma Ciccone Youth | 
* *The Whitey Album*

 |
| Series SYR | 
* *SYR1: Anagrama*
* *SYR2: Slaapkamers Met Slagroom*
* *SYR3: Invito Al Ĉielo*
* *SYR4: Goodbye 20th Century*
* *SYR5*
* *SYR6: Koncertas Stan Brakhage Prisiminimui*
* *SYR7: J'Accuse Ted Hughes*
* *SYR8: Andre Sider Af Sonic Youth*
* *SYR9: Simon Werner a Disparu*

 |
| Sinxelos | 
* "Death Valley '69"
* "Flower/Halloween"
* "Flower/Satan Is Boring"
* "Starpower"
* "Into the Groove(y)"
* "Teen Age Riot"
* "Silver Rocket"
* "Touch Me I'm Sick/Halloween"
* "Kool Thing"
* "Disappearer"
* "Dirty Boots"
* "100%"
* "Youth Against Fascism"
* "Sugar Kane" · "Drunken Butterfly"
* "Bull in the Heather"
* "Superstar"
* "The Diamond Sea"
* "Little Trouble Girl"
* "Sunday"
* "Nevermind (What Was It Anyway)"
* "Mariah Carey and the Arthur Doyle Hand Cream"
* "Unmade Bed"
* "Rather Ripped Album Sampler"
* "Helen Lundeberg/Eyeliner"
* "Incinerate"
* "Beautiful Plateau"

 |
| Videos | 
* *1991: The Year Punk Broke*
* *Corporate Ghost: The Videos: 1990–2002*

 |
| Proxectos paralelos | 
* Body/Head
* Chelsea Light Moving
* Dim Stars
* Free Kitten
* Text of Light

 |
| Artigos relacionados | 
* Discografía
* Ciccone Youth
* Ecstatic Peace!
* Sonic Youth Recordings

 |
| 
* **Categoría:Sonic Youth**

 |

|  |  |
| --- | --- |
| Control de autoridades | 
* Wd: Q240570
* WorldCat
* VIAF: 7589588
* Allmovie: p350884
* AllMusic: mn0000083751
* AlloCiné: 102032
* BIBSYS: 5075452
* BNB: ID
* BNE: XX5488615
* BNF: 140449705
* DeutscheBio: 130170852
* Discogs: 187676
* EBID: ID
* Europeana: ID
* FAST: 1617416
* Filmportal: ID
* GND: 130170852
* ICCU: MILV309547
* IMDb: nm0330371
* ISNI: 0000000114373949
* LCCN: nr2005015957
* MusicBrainz: ID
* NDL: 001207051
* NKC: js20090430013
* NNDB: 000087055
* NTA: 19545300X
* OL: OL2787840A
* openMLOL: 124104
* PTBNP: 1667216
* RKD: 284286
* SNAC: w6wt1440
* Songkick: 2090783
* SUDOC: 069241864
* TMDb: 18517

 |